als_Latn dik_Latn sag_Latn
aSport.info -
Është mbyllur sot edhe java e 27 e Superligës dhe duket qartë që lufta ekziston vetëm për mbijetesë. Fitojnë Flamurtari, Tirana dhe Vllaznia ndërsa e humbura e madhe e javës është Besa pasi humbja e kësaj fundjave ka komplikuar pozitat. Ndërkohë qetësisht Kukësi është duke konsoliduar pozitën e dytë me Partizanin që kërkon ta rivalizoj. Duket qartë se jashtë lojës për titull me Skënderbeun që edhe humbës është gati të rikonfirmohet kampion pjesa tjetër e objektivave vazhdon të jetë në lojë. Kjo javë nisi dje me sfidat e Kukësit dhe Laçit në sfidën e parë Kukësi mund pastër një rival për Evropë si Teuta madje hera e dytë që kjo ndodh brenda pak ditësh. Në këtë sfidë protagonist për verilindorët bëhet nigeriani Boja, I cili zhbllokon shifrat në minutën e 40’ pas një topi të Hoxhës që përfitoj nga një pasim I gabuar I Ahmatajt. Në pjesën e dytë kukësianët vulosin fitoren fillimisht me golin e Cikalleshin që tregon qartë se është futbollisti më në formë i momentit në Superligë. Në minutën e 70’ kavajasi konkretizon me gol një aksion të shpejtë me Bojan. Ndërsa në minutën e parë shtesë është sërish nigeriani që përfiton nga grushtimi i Rizvanit pas goditjes së hysës duke mbyllur sfidën. Ndërkohë tani Kukësi ëshë e vetme në vendin e dytë -8 pikë larg kampionëve të Skënderbeut. Ndëkohë në Laç, vendasit po prisnin Flamurtarin. Sfidat e tyre kishin qënë interesante në sezonet e fundit kur kurbinasit ishin bërë pengesë për Flamurtarin drejt titullit. Por këtë herë skuadra e Gjokës shkon drejt Lacit me objektiva të tjera. Sfida ka qënë e luftuar në 90’ minuta me vendasit që shpesh i janë afruar golit madje në minutën e 78’ Vucaj godet edhe shtyllë por fati nuk ishte me ta. Për ti dhënë tre pikë të arta vlonjatëve ka menduar beratasi, Polizoi Arbri, të cilit i kanë mjaftuar vetëm 2’ minuta në fushë për të vendosur sfidën në minutën e 87’ duke rikthyer kuqezinjtë e Gjokës tek suksesi ndërsa kurbinasit komplikojnë gjithcka për Evropën. Ndërkohë fiton edhe Partizani duke e parë veten në lojën për vendin e dytë vetëm dy pikë larg nga Kukësi. Goli i Memellit në minutën e 61’ ka zgjidhur sfidën ndërkohë Besa ka zbritur shumë në klasifikim duke iu bashkuar Tiranës, Flamurtarit dhe Vllaznisë si një kandidaturë e fortë për të lënë Superligën këtë sezon. Por sfida që ka ‘’vjedhur’’ këtë javë të Superiores ishte sfida e Korçës mes Skënderbeut dhe Tiranës. Kampionët e Skënderbeut duke u ndjerë shumë pranë rikonfirmimit për herën e katërt si kampion e kanë pasur të vështirë të motivohen kundra bradhebluve duke pësuar njëri paas tjetrit tre gola që duket edhe vetë Tiranën e kanë surprizuar. Kahata, Morina dhe Ndikumana ishin heronjtë e bardhebluve në këtë sfidë dhe në minutën e 51’ e kanë parë veten në avantazh të trefishtë. Kjo ka sjell irritim të tifozerisë vendase që ka hedhur parullat ‘’e shitët e shitët!’’ madje nuk kanë munguar as sendet në fushë që kanë ndërprerë edhe sfidën për pak momente. Paas rifillimit të sfidës është kroati Pejic që realizon dy herë duke arritur objektivin personal për të qënë në krye të listës së golshënuesve sepse nuk kanë ndikuar aspak rezultatin e ndeshjes. Gjatë kësaj jave Skënderbeu do të luaj dy sfida kundra Flamurtarit për Kupë dhe kampionat, të cilat ndoshta do të vendosin të ardhmen e objektivave të kësaj skuadre. Sfida e fundit ishte ajo e ditës së sotme në Lushnje ku vendasit humbasin ndaj Vllaznisë që ngjitet e gjashta ne kampionat. Ishin golat e Bushiç dhe Kruja që I japin fitoren e tretë në tre sfida në stolin shkodran të trajnerit malazez, Dervish Haxhiosmanoviç. Ndërkohë nuk ka luajtur sot por ka marrë tre pikët në tavolinë skuadra e Kastriotit për shkak të dënimit të Bylis.
You must be logged in to post a comment Login
uzn_Latn als_Latn eng_Latn